Northover Projector

Ar Projector, 2.5 inch— brudetoc'h dre an anv Northover Projector— a oa un arm eneptank ad hoc implijet gant ar British Army hag an Home Guard e-kerzh an Eil Brezel-bed.

Pa oa o kreskiñ probablentez un dilestradeg alaman e Breizh-Veur dreist-holl goude fin Emgann Bro-C'hall, an darn eus an armoù er vro a oa bet dafaret d'an tirlu, ar pezh a oa bet fall evit an Home Guard hag a oa berr a-fed dafar. An armoù eneptank e oa bec'h bras da gaout anezho. An Northover Projector a oa bet ijinet gant un ofiser eus an Home Guard, Robert Harry Northover, evit klask talañ ouzh ar vank. Kroget e oa bet ar broduerezh e 1940, nebeut amzer goude bezañ bet arnodet dirak ar c'hentañ ministr, Winston Churchill.

An arm a oa savet en ur mod simpl-kenañ : un duelenn houarn stag ouzh un trebez, ur gulasenn eeun en he strad. Tennet e oa ar greunadennoù oc'h implijout poultr du entanet gant ur skoer mousked gant ur gapsulenn toset. Gellet a rae tennañ etre 100 ha 150 metr. En desped da vezañ marc'had-mat hag aes da sevel, kudennoù lies a oa gant an arm.

 Pennadoù kar
 Ampulomet — arm damheñvel eus URSS en Eil Brezel-bed
 Smith Gun - arm eus ar Rouantelezh-Unanet
 Blacker Bombard - arm eus ar Rouantelezh-Unanet

Rummad:Armoù Rouantelezh-Unanet an Eil Brezel-bed
Rummad:Banneroù-greunadennoù
Rummad:Armoù eneptank
Rummad:Armoù ar Rouantelezh-Unanet